Klaus Iohannis a decis să se bucure de vremea frumoasă și să petreacă timp jucând golf. Astfel, el a mers împreună cu soția sa, Carmen Iohannis, pe terenul din localitatea Pianu de Jos, județul Alba.
Klaus Iohannis a petrecut mai mult timp pe terenul de golf
Cuplul prezidențial a fost surprins de jurnaliștii de la publicația Ziarul Unirea. Președintele pantaloni scurți albi şi tricou roşu, în vreme ce soția purta o ținută albă.
Iohannis ar fi jucat vineri, 29 martie, o partidă de golf în localitatea Pianu de Jos, din judeţul Alba. Potrivit sursei menționate, el ar mai fi fost şi în urmă cu două săptămâni la clubul de golf, împreună cu prima doamnă, Carmen Iohannis.
Amintim că președintele a fost și în trecut pe terenul de golf "Paul Tomiţă" din localitatea Pianu de Jos. În septembrie 2021, el pleda pentru practicarea golfului.
Șeful statului caracteriza golful drept "un sport care nu este deloc exclusivist şi care oferă un foarte bun prilej de a petrece mai mult timp în natură, de a face mişcare".
"Golful se poate practica la orice vârstă şi încurajez pe cât mai mulți să descopere acest frumos sport, care oferă multe satisfacţii", spunea Klaus Iohannis.
Șeful statului a mai fost fotografiat în trecut și la Șureanu, unde s-a fotografiat deseori cu turiștii care l-au întâlnit.
Clubul de Golf a luat naștere în 1995 la inițiativa profesorului Paul Tomiță. El s-a retras la pensie în satul său natal Pianul de Jos, după ce a fost profesor titular de golf la Country Club din 1938 până în 1975.
Prima Doamnă îl însoțește pe Klaus Iohannis oriunde este nevoie, însă nu a dorit să se mute în Capitală
Prima Doamnă îl însoțește pe Klaus Iohannis oriunde este nevoie, însă nu a dorit să se mute în Capitală. Astfel, ea și-a continuat cariera.
Cu o vechime considerabilă în învățământ, soția lui Klaus Iohannis a avut parte de schimbări semnificative în ceea ce privește salariul său.
Potrivit informațiilor obținute de la surse Bugetul.ro, Prima Doamnă a României primește un salariu de 7.226 de lei. La această sumă se adaugă un spor de 10% pentru activitatea de dirigenție.
Astfel, venitul său lunar este estimat la aproximativ 8.000 de lei, în urma recentelor majorări salariale din domeniul educației.
Soţul său câştigă, evident, mult mai mult. Comparativ, preşedintele Iohannis are un salariu lunar brut de 24.960 de lei (aproape 5.000 de euro).